Man pleeg selfmoord by Pta-hof | Maroela Media
'n Man het Maandag, by die hof vir gesinsgeweld in Pretoria, selfmoord gepleeg deur glo 'n klapper in sy mond te druk en dit aan die brand te steek.
Die Tshwane Metropolisie (TMPD) het in 'n verklaring gesê ooggetuies het die 76-jarige man omstreeks 08:00 in 'n gang gesien staan. Hulle het gesien hoe hy iets in sy mond sit en het aangeneem dit is 'n sigaret. Hy het die voorwerp in sy mond aan die brand gesteek en dit het in sy gesig ontplof.
Die man is op die toneel dood. "Daar is later gevind hy het homself met 'n klapper opgeblaas, maar niemand anders is beseer nie," het die verklaring gelui.
Die man het glo 'n saak oor 'n beskermingsbevel by die hof bygewoon.
Isaac Mahamba, woordvoerder vir die TMPD, het gesê ondersoek word ingestel of daar met die klapper gepeuter is. "Die hof in Visagiestraat is vir die dag gesluit, aangesien die polisie steeds besig is om die toneel as deel van hul ondersoek te fynkam."
Polisie en AfriForum vat hande in geveg teen misdaad
"Going out with a bang." Wat het hom besiel?
Wat se ondersoek moet ingestel word om te kyk of daar met die klapper gepeuter is, hy het dit aan die brand gesteek en so sy eie dood veroorsaak. Nog n werksdag verlore. Niemand het hom gedwing nie aangesien hul gedink het hy wou rook.
…..of daar met die klapper gepeuter is!!?? REGTIG!!!!!
liewe hel hoe doen mens so iets aan jouself!!!
Wat moet nou weer ondersoek word. Getuies het mos gesien hy sit die ding in sy mond en steek dit aan die brand. Maak die toneel skoon sodat die hofverrigtinge kan voortgaan.